Pastoralis regiminis necessitate compellimur ut ecclesiarum causis potius quam curis ceteris insistamus. Inde est [2] quod ego Alanus Dei gratia Autisiodorensis episcopus notum fieri volo presentibus et futuris quod Hugo de La Forest sextam partem territorii de [3] Toire quam habebat communem cum Narjoto Alexandri, Josberto Rufo, Petro Bernardi militibus de Tociaco, Richar-[4]-do de Leinsec, domina Maria filia domini Arnaldi de Tociaco, domina Jubilina de Chessein et Beatrice matre uxoris Odo-[5]-nis de Lescheriis, sicut eadem terra dividitur et clauditur his terminis, a quercu videlicet de campo senix, sicut divisa est [6] per metas et signa per devexum montis Viennensis et tendit ad terram de Annai et per desubter villam siccam ad terram [7] de Soeriis usque ad concisum de Aquosis et inde desuper puteum de Passeleriis sicut indicium vie demonstrat que [8] tendit a fossa Gelet ad ecclesiam de Soeriis et sicut partitur commutatibus de Passeleriis et tendit ad locum qui vocatur [9] Posticiolum inter terram Regniacensem et terram Sancte Marie de Monasteriis et inde usque ad predictam quercum de cam-[10]-po senix, sicut demonstrant posite mete, fratribus de Regniaco eorumque successoribus libere possidendum omni cessante recla-[11]-matione, ad disponendum vel faciendum in jam dicta parte territorii prout voluerint, pro salute anime sue et [12] antecessorum suorum, dedit et concessit ad censum siquidem duorum solidorum per singulos annos a predictis fratribus in sancti [13] Remigii sibi reddendorum, perceptis in primo de beneficio domus Regniacensis 8 libris et 6 solidis et 8 denariis. Hanc [14] concessionem et adcensiam laudavit Trunellus de Sancto Salvatore a quo predictus Hugo in casamento tenebat [15] qui videlicet Trunellus a jam dicto Hugone fratribus de Regniaco in hunc modum constitutus est responsor, ut [16] si aliquando orta calumnia de jam dicta adcensia, garantiam Hugo portare non posset, prefactus Trunellus pro jure [17] garantiret et quod super est feodi predicti Hugonis pro responsione haberet et teneret. Porro uxor Hugonis de la Fo-[18]-rest nomine Majantia laudavit, que propter hoc duos solidos habuit et filii ejus Gaufridus et Gauterius, qui pro hac lau-[19]-datione singuli 12 denarios perceperunt. Hujus rei testes sunt : Odo de Draciaco, Josbertus Rufus milites, Rames de Tociaco, [20] Odo de Lescheriis. Ut igitur concessio ista et adcensia rata in perpetuum et firma habeatur, presentis scripture tes-[21]-timonio et sigilli nostri auctoritate, mandato predicti Hugonis qui hoc fecit et sicut scriptum est concessit, ro-[22]-borari fecimus. Hec autem facta sunt anno ab incarnatione Domini M°C°LXIII°, epacta XIII, concurrente I, indic-[23]-tione XI.